Certifikačný orgán CERTICOM môže certifikát odobrať, alebo vyhlásiť za neplatný oficiálnym listom, ak:
došlo k zneužitiu certifikátu alebo certifikačnej značky,
je na majetok klienta vypísaný konkurz, alebo je konkurzné konanie pre nedostatok majetku zastavené,
sú podľa právneho poriadku alebo rozhodnutím súdu certifikácia alebo udržanie certifikátu zakázané,
sa tak dohodnú všetky zmluvné strany,
ak neboli odstránené dôvody pozastavenia certifikátu v čase určenom certifikačným orgánom.
Odobratím certifikátu je certifikovaný klient povinný vrátiť certifikát a prestať používať logo CERTICOM a všetky reklamné prostriedky s odkazom na certifikáciu.